《汴梁杂诗四首 其四》
金朝·李汾

寥落关山对月明，客窗遥夜梦魂惊。二年岐下音书绝，八月河南风露清。

冉冉暮愁生草色，迢迢秋思入虫声。谁知广武英雄叹，老却穷途阮步兵。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。